LEGISLATÍVNA  RADA  VLÁDY
    SLOVENSKEJ  REPUBLIKY

									   Na rokovanie vlády SR
									   dňa 13. decembra 2001
									   K materiálu č. 7375/2001
									   K bodu č. 1

S T A N O V I S K O
k návrhu skupiny poslancov Národnej rady Slovenskej republiky na vyda-nie ústavného zákona o skrátení volebného obdobia orgánov samosprávy obcí (tlač 1240)
________________________________________________________________

I
	Predseda Národnej rady Slovenskej republiky J. Migaš požiadal listom z 30. októbra 2001 vládu Slovenskej republiky podľa § 70 ods. 2 zákona Národ-nej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov o zaujatie stanoviska k návrhu skupiny poslancov Národnej rady Slovenskej republiky na vydanie ús-tavného zákona o skrátení volebného obdobia orgánov samosprávy obcí (tlač 1240).

II
	Cieľom predloženého návrhu ústavného zákona je skrátenie volebného obdobia poslancov orgánov samosprávy, ktorí boli zvolení vo voľbách 18. a 19. decembra 1998 a určenie nového termínu konania volieb do týchto orgá-nov v dňoch 29. a 30. novembra 2002. Návrhom ústavného zákona sa má vytvo-riť časový priestor na uskutočnenie ustanovujúcich zasadnutí novozvolených orgánov samospráv, a to tak ako to bolo pôvodne.
	Legislatívna rada vlády Slovenskej republiky prerokovala návrh ústav-ného zákona o skrátení volebného obdobia orgánov samosprávy obcí (tlač 1240) 4. decembra 2001 a odporučila vláde SR zaujať toto stanovisko: 

III

N á v r h

S T A N O V I S K O
vlády Slovenskej republiky
k návrhu skupiny poslancov Národnej rady Slovenskej republiky na vyda-nie ústavného zákona o skrátení volebného obdobia orgánov samosprávy obcí (tlač 1240)
________________________________________________________________

	Vláda Slovenskej republiky vyslovuje  n e s ú h l a s  s návrhom skupiny poslancov Národnej rady Slovenskej republiky na vydanie ústavného zákona o skrátení volebného obdobia orgánov samosprávy obcí (tlač 1240) z týchto dôvo-dov:
1. Navrhovaný termín vykonania voľby do orgánov samosprávy obcí v dňoch 29. a 30. novembra 2002 s uvedeným odôvodnením, že sa takto vytvorí pries-tor na uskutočnenie ustanovujúcich zasadnutí novozvolených orgánov samo-správ sa javí ako diskutabilný.
Podľa čl. 30 ods. 2 Ústavy SR sa voľby musia vykonať v lehotách ne-presahujúcich pravidelné volebné obdobie ustanovené zákonom. Podľa § 25 ods. 1 zákona SNR č. 346/1990 Zb. o voľbách do orgánov samosprávy obcí v znení neskorších predpisov sa voľby do obecných zastupiteľstiev a voľby starostov konajú v posledných štrnástich dňoch ich volebného obdobia.
V roku 2002 pripadne 18. a 19. december na stredu a štvrtok. Ak sa voľby budú konať opäť vo dvoch dňoch môžu sa dni ich konania určiť na piatok 13. decembra a sobotu 14. decembra 2002 alebo piatok 6. decembra a so-botu 7. decembra 2002. Ak predseda Národnej rady Slovenskej republiky určí dni konania volieb do orgánov samosprávy obcí v roku 2002 na piatok 6. de-cembra a na sobotu 7. decembra 2002, tak by sa schválením tohto návrhu ús-tavného zákona volebné obdobie v skutočnosti skrátilo iba o jeden týždeň.
2. Z hľadiska finančného dopadu v prípade prijatia tohto návrhu na štátny roz-počet sa v dôvodovej správe uvádza, že nebude mať dopad na štátny rozpočet, pretože sa počíta s vyčlenením finančných prostriedkov  na  voľby do orgánov 

samosprávy obcí v rozpočte na rok 2002. Ministerstvo financií SR však upo-zorňuje, že prijatie návrhu môže vyvolať vyššie výdavky z rozpočtov obcí na rok 2002, ak by sa v roku 2002 začali vyplácať platy novozvoleným funk-cionárom a odchádzajúcim funkcionárom odstupné.

Bratislava 7. decembra 2001
Vypracovala: J. Fischerová
Schválil: Š. Grman
	        generálny riaditeľ sekcie 
              vládnej legislatívy

								Ľubomír  F o g a š
								podpredseda vlády SR
								a predseda Legislatívnej rady
								vlády SR